Komission asetus (ETY) N:o 454/92, annettu 26 päivänä helmikuuta 1992, parsojen laatuvaatimuksista



Virallinen lehti nro L 052 , 27/02/1992 s. 0029 - 0033

Suomenk. erityispainos Alue 3 Nide 41 s. 0033

Ruotsink. erityispainos Alue 3 Nide 41 s. 0033



KOMISSION ASETUS (ETY) N:o 454/92, annettu 26 päivänä helmikuuta 1992, parsojen laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 2 artiklan 3 kohdan, sekä katsoo, että neuvoston asetuksen N:o 183/64/ETY(3), sellaisena kuin se on viimeksi muutettuna asetuksella (ETY) N:o 1677/88(4), liitteessä II olevassa 1 kohdassa vahvistetaan parsoja koskevat yhteiset laatuvaatimukset; komission asetuksessa (ETY) N:o 921/71(5) täydennetään näitä vaatimuksia lisäämällä lisälaatuluokka III; komission asetuksessa (ETY) N:o 1764/90(6) saatetaan tämä lisälaatuluokka voimaan parsoille 30 päivään kesäkuuta 1991 asti, parsojen tuotanto ja kauppa on kehittynyt erityisesti kulutus- ja tukkumarkkinoiden vaatimusten osalta; tämän vuoksi parsojen laatuvaatimuksia on muutettava näiden uusien vaatimusten huomioon ottamiseksi; tämänhetkinen markkinatilanne ei edellytä III laatuluokan määrittelemistä, laatuvaatimuksia voidaan soveltaa kaikissa kaupan pitämisen vaiheissa; parsojen pitkät kuljetusmatkat, tietty varastointiaika tai tuotteiden erilaiset käsittelyt saattavat aiheuttaa niissä niiden biologisesta kehittymisestä tai pilaantumisalttiudesta aiheutuvaa laadun heikkenemistä; nämä muutokset olisi sen takia otettava huomioon sovellettaessa laatuvaatimuksia lähetysvaihetta seuraavissa kaupan pitämisen vaiheissa; erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0709 20 00 kuuluvien parsojen laatuvaatimukset vahvistetaan tämän asetuksen liitteessä. Nämä vaatimukset koskevat kaikkia kaupan pitämisen vaiheita asetuksessa (ETY) N:o 1035/72 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti: - vähäistä tuoreuden ja nestejännityksen vähenemistä, - muihin kuin ekstraluokkaan luokitelluilla tuotteilla vähäistä tuotteen biologisesta kehittymisestä ja pilaantumisalttiudesta johtuvaa laadun heikkenemistä. 2 artikla Kumotaan asetus N:o 183/64/ETY. 3 artikla Tämä asetus tulee voimaan 1 päivänä maaliskuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 150, 15.6.1991, s. 8 (3) EYVL N:o L 192, 25.11.1964, s. 3217/64 (4) EYVL N:o L 150, 16.6.1988, s. 21 (5) EYVL N:o L 100, 5.5.1971, s. 9 (6) EYVL N:o L 162, 28.6.1990, s. 30 LIITE PARSOJEN LAATUVAATIMUKSET I. TUOTTEEN MÄÄRITELMÄ Nämä vaatimukset koskevat lajin Asparagus officinalis L. viljeltyjen lajikkeiden parsan versoja, jotka on tarkoitettu myytäviksi kuluttajille tuoreina, lukuun ottamatta teolliseen jalostukseen tarkoitettuja parsoja. Parsan versot luokitellaan värin mukaan neljään ryhmään: 1. Valkoiset parsat. 2. Violetit parsat; verson päiden on oltava väriltään vaaleanpunaisesta violettiin/purppuranpunaiseen ja osan versosta on oltava valkoinen. 3. Violetit/vihreät parsat, joista osa on väriltään violetti ja vihreä. 4. Vihreät parsat; verson päiden ja suurimman osan versosta on oltava väriltään vihreä. Nämä vaatimukset eivät koske halkaisijaltaan alle 6 mm:ä olevia vihreitä parsoja tai violetteja/vihreitä parsoja eivät halkaisijaltaan alle 8 mm:ä olevia valkoisia tai violetteja parsoja, jotka on pakattu yhdenmukaisiin nippuihin, yksittäispakkauksiin tai tasalaatuisiin pakkauksiin. II. LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen parsojen laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat parsan versojen on oltava kaikissa luokissa: - eheitä, - terveitä; tuotteita, joissa on mätää, tai kulutukseen muuten kelpaamattomiksi pilaantuneita tuotteita ei sallita, - vailla sopimattoman pesun aiheuttamia vahinkoja (versot voidaan pestä, mutta niitä ei saa liottaa), - puhtaita, lähes vailla näkyviä vieraita aineita, - tuoreen näköisiä ja hajuisia, - lähes vailla tuholaisia, - lähes vailla jyrsijöiden tai tuhohyönteisten aiheuttamia vioituksia, - lähes ruhjoutumattomia, - vailla epätavallista pintakosteutta, eli riittävästi kuivattuja, jos ne on pesty tai jäähdytetty kylmällä vedellä, - vailla vierasta hajua ja/tai makua. Versojen tyven leikkauskohdan on oltava mahdollisimman suora. Versot eivät myöskään saa olla onttoja, haljenneita, kuorittuja eivätkä murtuneita. Kuitenkin sallitaan pieniä sadonkorjuun jälkeen ilmaantuneita halkeamia, jolleivät ne ylitä IV A luvussa "Sallitut laatupoikkeamat" määrättyjä poikkeamarajoja. Parsojen kunnon on oltava sellainen, että ne - kestävät kuljetuksen ja käsittelyn, ja - saapuvat tyydyttävässä kunnossa määräpaikkaan. B. Luokitus Parsat luokitellaan kolmeen jäljempänä määriteltävään luokkaan. i) Ekstraluokka Tähän luokkaan luokiteltujen parsan versojen on oltava erittäin hyvälaatuisia, hyvin muodostuneita ja lähes suoria. Ottaen huomioon sen ryhmän tavanomaiset ominaisuudet, johon ne kuuluvat, verson latvakukinnon on oltava hyvin yhteenpuristunut. Versoissa sallitaan ainoastaan hyvin vähäiset ruostesienijäljet, jos kuluttaja voi ne tavanomaisesti kuorimalla poistaa. Valkoisten parsojen ryhmässä versonpäiden ja versojen on oltava valkoisia; versoissa sallitaan ainoastaan vähäinen vaaleanpunaiseen vivahtava värisävy. Vihreiden parsojen on oltava täysin vihreitä. Tässä luokassa ei sallita yhtään puumaisuutta. Verson tyven leikkauskohdan tulee olla pituussuuntaan nähden mahdollisimman suora. Kun parsat pakataan nipuiksi, voidaan uloimmat parsat kuitenkin leikata kauppakunnostuksen viimeistelemiseksi hieman vinoon, mutta vino pinta ei saa olla 1 cm:ä korkeampi. ii) I luokka Tähän luokkaan luokiteltujen parsan versojen on oltava hyvälaatuisia ja hyvin muodostuneita. Ne voivat olla hieman kaarevia. Ottaen huomioon sen ryhmän tavanomaiset ominaisuudet, johon ne kuuluvat, verson latvakukinnon on oltava tiivis. Versoissa sallitaan vähäiset ruostesienijäljet, jos kuluttaja voi ne tavanomaisesti kuorimalla poistaa. Valkoisten parsojen ryhmässä versoissa ja versonpäissä sallitaan vähäinen vaaleanpunaiseen vivahtava värisävy. Vihreiden parsojen on oltava väriltään vihreitä vähintään 80 % pituudelta. Valkoisten parsojen ryhmässä ei sallita puumaisia versoja. Muissa ryhmissä puumaisuutta sallitaan verson alaosassa, jos kuluttaja voi poistaa ne tavanomaisesti kuorimalla. Verson tyven leikkauskohdan tulee olla pituussuuntaan nähden mahdollisimman suora. iii) II luokka Tähän luokkaan kuuluvat parsan versot, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset. Verrattuna I luokkaan versojen ei tarvitse olla yhtä hyvin muodostuneita, ne saavat olla kaarevampia ja ottaen huomioon sen ryhmän, johon ne kuuluvat, verson latvakukinto saa olla hieman avoinna. Versoissa sallitaan ruostesienijälkiä, jos kuluttaja voi ne tavanomaisesti kuorimalla poistaa. Valkoisten parsojen versonpäissä voi olla vihertävää väriä. Violettien parsojen versonpäissä sallitaan vähäinen vihertävä värisävy. Vihreiden parsojen on oltava väriltään vihreitä vähintään 60 %:n pituudelta. Versot voivat olla hieman puumaisia. Verson tyven leikkauskohta saa olla hieman vino. III. KOKOLAJITTELUA KOSKEVAT MÄÄRÄYKSET Koko määritetään verson pituuden ja halkaisijan mukaan. A. Koon määritys pituuden mukaan Versojen pituuden tulee olla: - yli 17 cm pitkillä parsoilla, - 12-17 cm lyhyillä parsoilla, - 12-22 cm II luokan parsoilla, joita ei ole pakattu pakkauksissa nippuihin, - alle 12 cm parsan versonpäillä. Valkoisten ja violettien parsojen suurin sallittu pituus on 22 cm ja vihreiden ja violettien/vihreiden parsojen 27 cm. B. Koon määritys halkaisijan mukaan Versojen halkaisija mitataan verson pituuden keskikohdasta. Vähimmäishalkaisija ja koko määritetään seuraavasti: >TAULUKON PAIKKA> IV. SALLITTUJA POIKKEAMIA KOSKEVAT MÄÄRÄYKSET Laatu- ja kokopoikkeamia sallitaan kussakin pakkauksessa tuotteilla, jotka eivät täytä ilmoitetun luokan vaatimuksia. A. Sallitut laatupoikkeamat i) Ekstraluokka 5 % määrästä tai painosta parsan versoja, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa tai joilla on vähäisiä sadonkorjuun jälkeen ilmenneitä arpeutumattomia halkeamia. ii) I luokka 10 % määrästä tai painosta parsan versoja, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa tai joilla on vähäisiä sadonkorjuun jälkeen ilmenneitä arpeutumattomia halkeamia. iii) II luokka 10 % määrästä tai painosta parsan versoja, jotka eivät vastaa tämän luokan vaatimuksia eivätkä vähimmäisvaatimuksia, lukuun ottamatta kuitenkaan tuotteita, joissa on mätää, tai kulutukseen muuten kelpaamattomiksi pilaantuneita tuotteita. Tämän sallitun poikkeaman lisäksi sallitaan enintään 10 %:lla parsojen määrästä tai painosta onttoja parsoja tai parsoja, joissa on vähäisiä pesusta aiheutuneita halkeamia. Onttoja parsan versoja ei milloinkaan saa olla yli 15 %:a parsojen määrästä tai painosta. B. Sallitut kokopoikkeamat Kaikissa luokissa: 10 % määrästä tai painosta parsan versoja, jotka eivät vastaa annettuja kokoja ja jotka poikkeavat vahvistetuista rajoista pituuden osalta enintään 1 cm ja halkaisijan osalta enintään 2 mm. V. KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen tai yksittäispakkauksen sisällön tai samassa pakkauksessa olevan nipun on oltava tasalaatuista ja sisällettävä ainoastaan samaa alkuperää, laatua, väriryhmää ja kokoa (jos tuote on lajiteltava koon mukaan) olevia parsoja. Värin osalta voidaan kuitenkin sallia eri väriryhmiin kuuluvia parsan versoja seuraavissa rajoissa: - valkoisia parsoja: 10 % määrästä tai painosta ekstra- ja I luokan violetteja parsoja ja 15 % II luokan violetteja parsoja, - violetteja, vihreitä ja violetteja/vihreitä parsoja: 10 % määrästä tai painosta väriltään erilaisia parsoja. Lisäksi II luokan valkoiset parsat voidaan pakata sekaisin violettien parsojen kanssa, jos tämä merkitään asianmukaisesti. Pakkauksen tai yksittäispakkauksen sisällöstä tai parsanipusta näkyvän osan on edustettava koko sisältöä. B. Kauppakunnostus Parsat voidaan tarjota myyntiin seuraavasti: i) tiukasti sidottuina nippuina Nipun ulommaisten parsan versojen on oltava samannäköisiä ja -kokoisia kuin nipun muut parsat keskimäärin. Parsojen on oltava tällä tavoin pakattuina yhtä pitkiä. Niput on järjestettävä säännöllisesti pakkaukseen; kukin nippu voidaan suojata paperilla. Samassa pakkauksessa olevien nippujen on oltava samanpainoisia ja -pituisia. ii) yksittäispakkauksissa tai niputtamattomina pakkauksessa. C. Pakkaaminen Parsat on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteille ulkoisia eikä sisäisiä vahinkoja. Kaupallisilla tiedoilla varustettujen materiaalien, erityisesti papereiden tai leimojen, käyttö sallitaan, jos painatuksessa on käytetty myrkytöntä mustetta tai etiketin kiinnittämisessä myrkytöntä liimaa. Pakkauksissa ei saa olla mitään vieraita aineita. VI. MERKITSEMISTÄ KOSKEVAT MÄÄRÄYKSET Jokaisen pakkauksen samalla sivulla on oltava selvin, pysyvin ja pakkauksen ulkopuolelle näkyvin kirjaimin seuraavat merkinnät: A. Tunnistusmerkinnät >TAULUKON PAIKKA> B. Tuote "Parsoja" ja merkintä "valkoisia", "vihreitä", "violetteja" tai "violetteja/vihreitä", jos sisältö ei ole näkyvissä, ja tarvittaessa merkinnät "lyhyitä", "versonpäitä" tai "valkoisen ja violetin väristen sekoitus". C. Tuotteen alkuperä Alkuperämaa ja tarvittaessa tuotantoalue tai kansallinen, alueellinen tai paikallinen nimitys. D. Kaupalliset tiedot - luokka, - koko ilmaistuna: a) parsoilla, joita tasalaatuisuusvaatimukset koskevat, vähimmäis- ja enimmäishalkaisijoin; b) parsoilla, joita tasalaatuisuusvaatimukset eivät koske, vähimmäishalkaisijoin ja enimmäishalkaisijoin tai ilmaisulla "ja +", - nippujen tai yksittäispakkausten lukumäärä nippuihin tai yksittäispakkauksiin pakatuilla parsoilla. E. Virallinen tarkastusmerkintä (vapaaehtoinen).